Пуста (Маҗарстан)

200px|thumb|right|Маҗар көтүчесе  
Пуста, яки Пушта () ― Маҗарстанның төньяк-көнчыгышындагы киң дала төбәге,  кыяклылардан торган далалар,  бер өлеше. Көньяк Россия далаларына охшаган комлы кара туфраклы Маҗарстан далалары флорасында кылган формацияләре (каурый кылган, чәчсыман кылган) һәм кыяклылардан поллиния өстенлек итә. 

 Тасвирлама 
Коры һава торышы, дала үсемлекләре һәм континенталь климат өстенлек итә. Туфракның шактый өлеше комнан тора, ләкин шул ук вакытта грунт суларының шактый өстә булуы җирне зур күләмдә сугару мөмкинлеге бирә, шуңа күрә бүгенге көндә кеше кулы тимәгән даланы аерым урыннарда гына, мәсәлән, Дебрецен шәһәре янында  милли паркында, күреп була. Бу тигез дала урыны-урыны белән я чүлне хәтерләтүче уңдырышсыз комлык мәйданнары, я уңдырышлы туфраклы оазислар белән өзелә. Соңгылары кайчандыр татарлар һәм төрекләр җимергән, чәчәк атып утырган авыллар һәм шәһәрләр урынында барлыкка килгән, дип фаразлана. Элегрәк биредә торак пунктлар бик сирәк очрый торган булган: бары тик көтүчеләр, табунчылар, кайчандыр атаклы булган  ( — "олы юл башкисәре", кайвакыт – уңай мәгънә белән) җыела торган  дала мәйханәләре (,  — «чарда»)  генә очраган.
Пуста буйлап ел әйләнәсендә, көтүчеләр күзәтүе астында зур-зур көтүләр, ат табуннары, эреле-ваклы терлекләр йөргән. Чая табунчы (чикош) еш кына халык әкиятләре һәм җырларының, ә кайчагында әдәби әсәрләрнең герое булып торган. Пуста маҗар кешесенең йөрәгенә якын булган; ул аны үзенең хөр-иркенлеге белән җәлеп иткән. Маҗар шагыйре  иҗатында Пуста даласына бик күп гаҗәеп юллар багышлаган.

Авыл хуҗалыгы үскән саен, дала киңлекләре күбрәк эшкәртелә башлый: биредә үрнәк хуҗалыклар, киң мәйданнарда бодай һәм кукуруз басулары, агач үсентеләре барлыкка килә. Пуста Ауразия даласының эксклавы булып кала.Geoffrey A.J.   Canada's Vegetation: A World Perspective. Scott McGill-Queen's Press – MQUP, 1995

 Этимология 
Этимологик яктан «Пуста» сүзе славян тамырлы: рус телендә «пусто», «пустырь», «пустыня», хорват телендә  pust, pusta, pusto, словак телендә púšť һ. б.

 Искәрмәләр 

Сылтамалар
 National Park Hortobágy - The Puszta 

 Әдәбият 
   Пуста. Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907.

Төркем:Маҗарстан географиясе
Төркем:Далалар
Төркем:Ауразия даласы